projecte-aina/catalan_government_crawling huggingface dataset:
TV3 recull quatre dels guardons durant la 24a edició dels Premis organitzats per l'Associació de Consumidors de Mitjans Audiovisuals de Catalunya.
Els XXIV Premis Zapping, que s'han celebrat aquest dimecres al CaixaForum de Barcelona, han volgut reconèixer un any més els professionals, creadors i distribuïdors d'oci audiovisual de qualitat, tant en la televisió com a internet o en el món dels videojocs.
Els finalistes de cada categoria havien estat seleccionats per votació popular, i durant la gala es va procedir a anunciar els guanyadors, escollits pel jurat, i entregar-los els guardons.
L'acte d'entrega dels Premis, organitzats per l'Associació de Consumidors de Mitjans Audiovisuals de Catalunya, ha estat presidit per la consellera de la Presidència i portaveu del Govern, Elsa Artadi.
També hi han assistit el secretari de Comunicació del Govern i Mitjans de Comunicació, Antoni Molons, i el director general de Mitjans de Comunicació, Ignasi Genovès.
Guardonats amb els XXIV Premis Zapping:
Sèrie: Fariña (Antena 3 – Bambú Producciones)
Actriu: Yolanda Ramos ( Benvinguts a la família – TV3)
Actor: Pablo Derqui ( Si no t'hagués conegut – TV3)
Programa de televisió local: Trèvols de 4 fulles (Betevé)
Premi especial a TV3 "per oferir i produir documentals que fomenten un major coneixement científic i humà de malalties i trastorns mentals, de manera que ajuden a erradicar l'estigma social que molt sovint les acompanya: La música és vida, Utopia iogurt, Peixos d'aigua dolça (en aigua salada)".
Premi Grups d'Anàlisi de Programes a Félix, "l'aposta de Movistar+ que reuneix diferents gèneres de forma magistral i inclou brillants interpretacions, oferint una història singular en el context de la ficció seriada".
Premi Valors a RTVE, lliurat pel Consorci de la Zona Franca, per Fábrica de ideas de TVE,"pels deu anys en antena promovent la creativitat i la innovació en el món de l'empresa i l'emprenedoria".
Premis Internet Segura per als Menors al còmic digital animat Vidas cruzadas de la Fundació Educacuentos, "per ser un contingut positiu i de qualitat que treballa en la prevenció de l'assetjament escolar".
La cerimònia d'entrega dels Premis ha estat presidida per la consellera de la Presidència i portaveu del Govern, Elsa Artadi.
El Premi valora les bones pràctiques en el tractament de la diversitat cultural i les migracions en els mitjans audiovisuals de Catalunya, que poden presentar els seus programes fins al 30 d'abril.
La Mesa per a la Diversitat en l'Audiovisual convoca el XI Premi per a la Diversitat en l'Audiovisual amb l'objectiu de promoure una millor representació de la diversitat etnocultural en els mitjans audiovisuals de Catalunya.
El Premi guardona les bones pràctiques en el tractament de la diversitat cultural i les migracions, entesa com la representació i participació normalitzada de persones d'orígens i contextos culturals diversos, així com sobre els processos migratoris en els mitjans de comunicació.
El Premi compta amb cinc categories:
Les persones o prestadors de serveis que hi vulguin participar poden presentar les seves sol·licituds fins al 30 d'abril de 2019.
La Mesa per a la Diversitat en l'Audiovisual aplega representants de diversos grups culturals, institucions, empreses, col·lectius professionals, grups de recerca, entitats de suport, universitats, mitjans de comunicació i altres persones i òrgans interessats en promoure una representació millor de la multiculturalitat i de la diversitat en els mitjans de comunicació audiovisual de Catalunya.
Té per objectiu contribuir a fomentar la convivència, el respecte, el coneixement i l'intercanvi entre persones dels diferents contextos culturals.
Els ajuntaments d'Abrera, Alp, Argentona, Premià de Dalt, Ripollet, Sarrià de Ter, Solsona, Tortosa i Viladecavalls disposaven fins ara d'una adjudicació provisional.
El Govern de la Generalitat ha atorgat aquest mes de febrer mitjançant diversos acords de Govern la concessió definitiva per a la prestació del servei públic de radiodifusió sonora en ones mètriques amb modulació de freqüència a nou ajuntaments, que fins ara disposaven d'una adjudicació provisional per a les seves emissores municipals.
La concessió s'atorga prèvia comprovació que les instal·lacions de cadascuna de les emissores s'adiuen al projecte aprovat al seu dia i a les especificacions tècniques d'aplicació, han superat la inspecció preceptiva i han obtingut de l'administració competent l'autorització de la posada en servei.
Els Ajuntaments que han obtingut la concessió definitiva són els següents:
L'objecte del Premi és fomentar el coneixement de les realitats de l'Espai Català Transfronterer mitjançant articles, reportatges o documentals.
La Casa de la Generalitat a Perpinyà obre aquest dimecres dia 27 de febrer la convocatòria del Premi Ramon Juncosa de Divulgació i Periodisme Transfronterers.
Per poder optar-hi, els autors ho desitgin podran presentar els seus treballs fins al dia 5 d'abril de 2019.
L'objecte del Premi, que té una dotació de 1.200 euros, és fomentar el coneixement de les realitats de l'Espai Català Transfronterer (província de Girona i departament dels Pirineus Orientals) mitjançant articles, reportatges o documentals.
Els treballs han de ser en llengua catalana i haver estat publicats o emesos entre l'1 d'abril de 2018 i el 31 de març de 2019.
El termini de presentació de sol·licituds comença el 28 de març i s'allargarà fins el 17 d'abril.
El Departament de la Presidència ha obert la convocatòria de les Subvencions estructurals a emissores de ràdio de titularitat privada que emeten en català i/o aranès i les Subvencions per al desenvolupament d'iniciatives que contribueixin al foment del periodisme i a l'enfortiment de l'espai català de comunicació corresponents a l'any 2019.
Les sol·licituds per totes dues línies de subvenció es podran presentar, telemàticament, del 28 de març al 17 d'abril, ambdós inclosos.
Els requisits per poder-hi optar, així com el càlcul de la quantia d'aquestes, s'estableixen a les bases reguladores.
Pròximament es convocaran la resta de línies de subvencions estructurals de la Direcció General de Mitjans de Comunicació: a emissores de televisió, a mitjans informatius digitals i a publicacions periòdiques en suport paper.
Els guardons es lliuraran el dia 8 de juny a la Jonquera.
L' Associació Catalana de la Premsa Comarcal convoca, amb el suport del departament de la Presidència de la Generalitat de Catalunya, la vuitena edició dels Premis Premsa Comarcal.
Els guardons es lliuraran el dia 8 de juny a La Jonquera durant el dinar de cloenda de la 12a Convenció i la 37a Assemblea de l'ACPC.
Es lliuraran premis a les millors portades en format paper del 2018, dividides en tres categories segons la periodicitat de la publicació; un premi al millor digital, tenint en compte la seva innovació i creativitat; un reconeixement a la persona, col·lectiu, entitat o administració que s'hagi destacat pel seu suport incondicional a la Premsa Comarcal catalana al llarg de la seva història; i reconeixements a les publicacions més veteranes que celebren algun aniversari assenyalat.
El termini de presentació de candidatures finalitza el dia 30 d'abril.
El termini de presentació de sol·licituds és del 8 al 30 d'abril, ambdós inclosos.
El Diari Oficial de la Generalitat de Catalunya publica avui la convocatòria per a la concessió de Subvencions estructurals a emissores de televisió en català o en aranès de titularitat privada, corresponent a l'any 2019.
Les sol·licituds de subvenció es podran presentar, telemàticament, del 8 al 30 d'abril, ambdós inclosos.
Els requisits per poder-hi optar, així com el càlcul de la quantia d'aquestes, s'estableixen a les bases reguladores.
Per altra banda, continua oberta la convocatòria per a les Subvencions estructurals a emissores de ràdio de titularitat privada que emeten en català i/o aranès i les Subvencions per al desenvolupament d'iniciatives que contribueixin al foment del periodisme i a l'enfortiment de l'espai català de comunicació, per a les quals el termini de presentació de sol·licituds finalitza el 17 d'abril.
Pròximament es convocaran la resta de línies de subvencions estructurals de la Direcció General de Mitjans de Comunicació: a mitjans informatius digitals i a publicacions periòdiques en suport paper.
La jornada, organitzada pel CIC, tindrà lloc el dimarts 30 d'abril al Col·legi de Periodistes de Catalunya.
El Consell de la Informació de Catalunya (CIC) inicia un cicle de jornades que tindran lloc al llarg de 2019 amb l'objectiu d'analitzar la nova ètica de la comunicació en temps de fake news.
La primera d'elles tindrà lloc el proper dimarts 30 d'abril a partir de les 10h a la Sala d'Actes del Col·legi de Periodistes de Catalunya, i vol abordar l'ètica i les notícies falses amb una narració positiva sobre l'autoregulació dels mitjans al servei del bé públic.
Diversos experts i expertes exposaran la seva visió sobre el tema durant el transcurs de la jornada.
Els primers en fer-ho seran Marçal Sintes, Director de l'Institut de Recerca en Comunicació i Relacions Internacionals Blanquerna, Alfonso Méndiz, Degà de la Facultat de Ciències de la Comunicació de la UIC i Maria José Recoder, degana de la Facultat de Ciències de la Comunicació de la UAB, que parlaran sobre l'ensenyament del periodisme com a fórmula autoreguladora.
Més tard, Suso Pérez, defensor del lector de La Vanguardia, Salvador Alsius, vicepresident del CAC, i Llúcia Oliva, periodista i expresidenta del CIC, tractaran l'autoregulació professional i l'educació de la ciutadania.
A la tarda, Marc Carrillo, Conseller del Consell de Garanties Estatutàries de la Generalitat de Catalunya i Catedràtic de Dret Constitucional de la UPF, reflexionarà sobre si la premsa és controladora dels poders, i per què no es regula el secret professional.
Tancarà la jornada Aidan White, fundador i president de Ethical Journalism Network (EJN), explicant com detectar i combatre les fake news.
Segons el CIC, "Les jornades pretenen facilitar eines als professionals i totes les persones de la nostra societat que aspirin a formar part de comunitats connectades, amb uns governs i mitjans de comunicació transparents.
L'objectiu és la cerca d'una cultura comunicativa que faciliti la diversitat, distingir entre la informació de qualitat i la que difon l'escàndol, el rumor i la falòrnia amb cobertures impúdiques i populistes que atempten contra els fonaments socials i culturals."
Durant la sessió, que tindrà lloc el dimarts 7 de maig, es parlarà de diversos recursos pels educadors per tal d'abordar les diferents variants de desinformació.
El Consell de l'Audiovisual de Catalunya organitza, conjuntament amb el consolat general dels Estats Units a Barcelona, el seminari L'ensenyament de l'alfabetització mediàtica: nous reptes, noves estratègies, noves eines.
Hi intervindrà Dámaso Reyes, director de col·laboracions de The News Literacy Project.
El seminari abordarà la desinformació per tal de definir totes les variants a què s'enfronten els joves avui en dia.
També s'exploraran diferents eines que els educadors poden utilitzar per ensenyar alfabetització mediàtica, com per exemple el projecte d'aula virtual Checkology.
Dámaso Reyes és director de col·laboracions de The News Literacy Project, una entitat referent als Estats Units en matèria de formació de professors i estudiants en l'àmbit de l'alfabetització mediàtica i la lluita contra la desinformació en l'era digital.
El seminari tindrà lloc el proper dimarts dia 7 de maig a la seu del CAC.
La Direcció General de Mitjans de Comunicació ha actualitzat el mapa comarcal de la TDT, fent-lo accessible i incloent els nombrosos canvis de canal derivats del Segon Dividend Digital.
L'apartat "Canals de TDT a Catalunya" del web de Mitjans de Comunicació de la Generalitat s'ha renovat integralment per oferir un nou mapa interactiu que permet consultar tots els canals que es poden veure a cada comarca.
El nou mapa és ara accessible per a tots els usuaris, ja que el seu format permet que pugui consultar-se independentment de si es té alguna discapacitat visual.
A més, inclou tots els canvis de canal recents derivats del procés del Segon Dividend Digital.
Per fer la cerca es pot seleccionar la comarca directament al mapa o bé al llistat desplegable, i el resultat ens ofereix informació sobre tots els canals Múltiplex (MUX) que es poden veure a la comarca, els canals freqüencials on es poden sintonitzar i els canals (programes) inclosos en cada MUX.
A més, es pot consultar un llistat de tots els canals nacionals i locals amb enllaços als seus webs respectius.
El procés, que s'havia d'acabar el 30 de juny, s'ha vist afectat per la situació excepcional provocada pel Covid-19 i s'allargarà uns mesos més.
El procés de canvis de canal de la TDT del Segon Dividend Digital s'acabarà el 31 d'octubre.
Així ho ha decidit aquest dimarts el Consell de Ministres, després que la data prevista inicialment s'hagués de posposar per la situació excepcional provocada per la crisi del Covid-19.
El procés havia d'estar finalitzat el 30 de juny a tota la Unió Europea, però degut a les mesures de seguretat establertes durant l'emergència sanitària es van haver de posposar molts dels treballs de canvi de canal previstos, que es van tornar a reprendre el passat 1 de juny.
Podeu consultar la nova previsió de dates per a cada centre emissor al Mapa comarcal de canvis de freqüències i previsió de dates pel Segon Dividend Digital.
Pel que fa les emissions en simulcast, és a dir simultàniament en les freqüències antigues i noves, aquestes es mantindran per norma general fins el 30 de setembre.
Això hauria de permetre que els edificis que encara no hagin fet les adaptacions necessàries a les antenes comunitàries tinguin suficient temps de fer-les abans que s'apaguin els canals antics.
El passat 14 de novembre va començar el Segon Dividend Digital, el procés d'alliberament d'una part de la banda de freqüències utilitzada per la difusió de la televisió digital terrestre per a destinar-la als serveis de comunicació de telefonia mòbil 5G.
Així, una vintena de centres emissors van començar un període de simulcast, durant el qual conviuen les emissions en el canal que ha de canviar amb les emissions en el nou canal.
El 5 de març va començar una segona fase en la qual una cinquantena més de centres emissors van encetar també el seu període de simulcast.
A més, durant tot el període del procés d'alliberament de freqüències, els centres emissors afectats amb un abast de cobertura més limitada estan subjectes a un canvi de canal directe, és a dir sense cap període de simultaneïtat d'emissions entre el canal a canviar i el nou canal assignat.
Al mateix temps que s'encén el nou canal s'apaga l'antic.
Recordem que, per tal de veure correctament tots els canals de la TDT un cop es produeix l'apagada dels canals antics, cal haver efectuat les adaptacions necessàries a l'antena i haver resintonitzat el televisor.
Podeu consultar tota la informació actualitzada sobre el Segon Dividend Digital a Catalunya a l'apartat corresponent d'aquest web.
Els canals d'Emissions Digitals de Catalunya ja només es podran sintonitzar en la seva nova freqüència a tot Catalunya a partir del 30 de juny.
En el marc del procés del Segon Dividend Digital a Catalunya, el 15 de maig era la data prevista perquè tots els centres emissors que estaven emetent els canals en simulcast, és a dir simultàniament en la freqüència antiga i la nova, deixessin de fer-ho per quedar-se només amb les noves freqüències.
De tota manera, atesa la situació excepcional provocada per la crisi del Covid-19, aquest període de simulcast s'allarga fins el 30 de setembre per tal d'assegurar que la ciutadania que encara no ha fet les adequacions necessàries a l'antena no deixi de rebre els diferents canals de televisió.
Això no obstant, el concessionari privat Emissions Digitals de Catalunya ha acordat no allargar aquest període de simulcast, i per tant apagarà les freqüències antigues.
El passat 15 de maig ja va fer-ho en la majoria de centres emissors, que cobrien més d'un centenar de municipis, i d'aquí a uns dies farà l'apagada en els centres emissors restants.
A partir del 30 de juny, doncs, els canals d'EDC ja només es podran sintonitzar en les noves freqüències.
Les llars que encara no hagin resintonitzat el televisor i fet les adaptacions necessàries a l'antena, deixaran de veure aquests canals fins que facin les actuacions pertinents.
Els canals de Emissions Digitals de Catalunya són els següents:
Els guardonats de la segona edició dels Premis Nacionals de Comunicació van ser Flaix FM, D'Ocon Films Productions, VilaWeb i Cable i Televisió de Catalunya.
El president de la Generalitat, Jordi Pujol, va presidir l'entrega dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per a l'any 2000, que va tenir lloc el 14 de setembre al Palau de la Generalitat.
També hi van participar el conseller de la Presidència, Joaquim Triadú, i el director general de Radiodifusió i Televisió, Jordi Alvinyà.
El jurat va estar integrat per: Gabriel Ferraté, Joan Majó, Florenci Bach, Salvador Alsius, Josep Maria Casasús, Josep Gifreu, Antoni Elias, Lluís Jofre, Rosa Franquet i Rafael Xambó.
"Per la innovació tecnològica aplicada a la infraestructura dels seus estudis radiofònics i la innovació en l'àmbit de la gestió com a empresa de comunicació que, conjuntament amb una innovadora oferta musical, l'han situat com a líder d'audiència entre el públic jove."
"Pel model de gestió d'aquesta empresa catalana que ha esdevingut líder a escala mundial, pionera en la modernització del procés de producció de l'animació, que actualment produeix, entre d'altres, la sèrie Rovelló i el programa infantil TPH Club, que s'emet per Televisió Espanyola i del qual també s'ofereix una versió per Internet."
"Per ser el primer diari electrònic en català, basat en una aplicació imaginativa i innovadora de les noves tecnologies de la informació, a través d'Internet, i que, a més, destaca per la seva tasca dinamitzadora de la comunicació local al conjunt de territoris de parla catalana."
"En reconeixement a la tasca que duu a terme per a la implantació del cable de comunicacions a Catalunya, que ha de facilitar i estendre la incorporació efectiva dels ciutadans a la societat de la informació."
Els guardonats van ser Toni Mestre, l'associació Voltor, l'Ajuntament de Callús i Colt Telecom Barcelona.
El conseller en cap de la Generalitat, Artur Mas, va presidir l'entrega dels Premis Nacionals de de Radiodifusió, Televisió, Internet i Telecomunicacions per a l'any 2001.
També van participar en l'acte, que va tenir lloc el 10 d'octubre al Palau de la Generalitat, el secretari de Comunicació, David Madí, i el director general de Radiodifusió i Televisió, Jordi Alvinyà.
El jurat estava integrat per: Joan Majó, Salvador Alsius, Josep Maria Casasús, Josep Gifreu, Antoni Elias, Lluís Jofre, Rosa Franquet, Rafael Xambó, Manuel Sanromà, Amadeu Abril i Jordi Alvinyà.
Per la seva trajectòria professional al servei a la llengua i la cultura catalanes al País Valencià.
Voltor, associació per a la normalització lingüística en els mitjans de comunicació social
Per la seva activitat en defensa de la recepció de Televisió de Catalunya i de la resta de ràdios i televisions de parla catalana a les Illes Balears.
Per la integració i aplicació de les noves tecnologies en l'àmbit rural.
Per la seva aposta per invertir a Catalunya en un centre de serveis per Internet per a empreses.
Els guardonats van ser Ràdio Arrels, les productores PAC i Barcelona Audiovisual, la Xarxa ciutadana TINET i Mier Comunicacions.
El conseller en cap de la Generalitat, Artur Mas, va presidir la cerimònia d'entrega dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per al 2002.
L'acte va tenir lloc el 10 d'octubre al Palau de la Generalitat.
Els Premis estan dotats cadascun amb 15.000 euros, excepte la menció honorífica, que no té assignació econòmica.
Aquests guardons van ser creats l'any 1999 pel Departament de la Presidència amb motiu dels 75 anys del naixement de la primera emissió regular de ràdio a Catalunya.
El 2000 es va constituir el Premi Nacional d'Internet per la importància creixent d'aquest sector.
El jurat estava integrat per Joan Majó, Salvador Alsius, Josep Maria Casasús, Josep Gifreu, Antoni Elias, Lluís Jofre, Rosa Franquet, Rafael Xambó, Manuel Sanromà, Amadeu Abril i Jordi Alvinyà.
Per la seva labor en la difusió i el manteniment de la llengua i la cultura catalanes a la Catalunya Nord.
Per la seva aposta per la producció televisiva amb competitivitat al més alt nivell.
Xarxa ciutadana TINET de Tarragona
P er ser la primera iniciativa d'aquestes característiques a tot l'Estat i per la seva aposta per als continguts en català a Internet.
per la seva aposta per competir en l'àmbit europeu en la cursa de la investigació i l'aplicació de les noves tecnologies, especialment a través de la seva participació en el Programa Galileu.
Els guardonats van ser Els Ports Ràdio, Cromosoma, la Xarxa Telemàtica Educativa de Catalunya i el Grup d'Enginyeria Electromagnètica i Fotònica de la UPC.
El president de la Generalitat, Jordi Pujol, i el conseller en cap han fet entrega dels guardons dels Premis Nacionals de Radiodifusió, Televisió, Internet i Telecomunicacions de la Generalitat de Catalunya per al 2003.
L'acte ha tingut lloc el 18 de setembre a la sala Foyer del Liceu de Barcelona.
Els Premis estan dotats cadascun amb 15.000 euros, excepte la menció honorífica, que no té assignació econòmica.
Aquests guardons van ser creats l'any 1999 pel Departament de la Presidència amb motiu dels 75 anys del naixement de la primera emissió regular de ràdio a Catalunya.
El 2000 es va constituir el Premi Nacional d'Internet per la importància creixent d'aquest sector.
El jurat estava integrat pels membres següents: Joan Majó, Salvador Alsius, Josep Maria Casasús, Josep Gifreu, Antoni Elias, Lluís Jofre, Rosa Franquet, Rafael Xambó i Jordi Alvinyà.
Els Ports Ràdio, Comunicacions dels Ports, SA
Per la seva contribució a la difusió i manteniment de la cultura i la llengua catalanes durant més de 15 anys.
Per la seva aposta personal al món de l'animació i la infància, a traves de l'associacionisme, de la construcció i l'expansió de la indústria audiovisual a Catalunya.
Xarxa Telemàtica Educativa de Catalunya (Departament d'Ensenyament)
Per impulsar l'ús de les noves tecnologies en el sistema d'ensenyament.
Grup d'Enginyeria Electromagnètica i Fotònica (Universitat Politècnica de Catalunya)
Per la seva consolidació com a grup de recerca i la seva tasca de docència en l'àmbit de la radiofreqüència i la teledetecció que es remunta a més de 30 anys.